
Švč. Marija žmonių atpirkimo paslapty 
išsiskiria iš visų Dievo tvarinių. Ji paties 
Dievo skelbiama Rojuje nupuolusiems mū- 
sų tėvams, kaipo piktosios dvasios nuga- 
lėtoja ir gimtosios kaltės atitaisytoja. Kris- 
tus įsikūnijo ir ant kryžiaus mirė pirmiau- 
siai dėl to, kad Ją, savo Motiną, nuo gim- 
tosios nuodėmės apsaugotų ir Dievo ma- 
lonėmis pripildytų. Nuo Jos sutikimo tap- 
ti Atpirkėjo motina parėjo žmonių išgany- 
mas. Jos žodis „teesie“ apgyvendino Kris- 
tų žemėje. Ją tat draug su Kristum drįsta- 
me vadinti mūsų Atpirkėja. 

Už tat Bažnyčia po Dievo Jai skiria 
aukščiausią garbinimo laipsnį, aukštesnį 
negu dangaus dvasioms — angėlams. Ji 
per atpirkimo paslaptį yra kur kas artimes- 
nė Dievui, negu skaisčiausieji Serafinai. 

Todėl Bažnyčia tuojau po Dievo krei- 
piasi į Mariją, Dievo Sūnaus Motiną. Šv. 
Mišiose dvyliką kartų yra minimas Mari- 
jos vardas. Pačioje šv. Mišių pradžioje da- 
rydami nuodėmių išpažinimą po Dievo 
kreipiamės į Mariją: Išpažįstu visagalinga- 
jam Dievui, Švenčiausiai Marijai amžina- 
jai Mergelei... Tokioj pat eilėje šaukiamės 

į Mariją kitose šv. Mišių maldose ir lita 
nijose. Visur Jos vardas stovi pryšakyje 
kitų šventųjų, net angelų. Visos Bažnyčios 
maldos kunigų kasdien kalbamos praside- 
da ir baigiasi šauksmu į Mariją. Bažnyčia 
visada maldose regi Motiną šalia Jos die- 
viškojo Sūnaus. Tai, ką šventasis Raštas 
sako apie Dievo Išmintį, atsieit apie Dievo 
Sūnų, Bažnyčia taiko Švč. Marijai. 

Bažnytiniuos metuos Viešpaties Jėzaus 
šventės neatskiriamai jungiasi su Marijos 
šventėmis. Sugretindami tris šv. Rožančiaus 
paslapčių dalis su jų švenčių evangelijomis, 
pastebėsime V. Jėzaus ir Marijos neatski- 
riamumą. > 

Paimkim džiaugsmingąją dalį. Jos pas- 
laptimis Bažnyčia kvėpuoja visą Kalėdų 
laikotarpį: pradedant Adventu ir baigiant 
antruoju po Trijų Karalių sekmadieniu. 

Adventas — įžanga paslaptims. Dievui 
maldose primenami Jo meilingi pažado žo- 
džiai Rojuje. Advento metų ketvirčio tre- 
čiadienį Bažnyčia jau džiaugias angelo 
Apreiškimu Švč. Marijai: „Šitai pradėsi ir 
pagimdysi Sūnų“. Tai paslapčiai paskirta 
ir kovo 25 d. 

Advento metų ketvirčio penktadienį 
Bažnyčia pergyvena Marijos atsilankymą 
Elzbietos namuose: „Ir sušuko Elzbieta: iš 

kus man tai, kad mano Viešpaties motina 
lanko mane. Palaiminta tu tarp moterų ir 
palaimintas Tavo įsčios vaisius“. Marijos 
Aplankymą dar švenčiame liepos 2 d. Kū- 
čių dieną šv. Juozapas angelo raminamas: 
„Juozapai nebijok priimti savo moters, nes 
kas joje gimė, yra iš Šventosios Dvasios“. 

Kalėdų dieną trečiąją paslaptimi džiau- 
giamės: „Marija pagimdė savo pirmgimį 
Sūnų ir suvystė Jį vystyklais... Piemens ra- 
do vaikelį ir Mariją“ (Kalėdų evangelija). 
„Išminčiai rado Vaikelį ir Mariją“ (Trijų 
Karalių evangelija). „„Paimk vaikelį ir Jo 
Motiną“ (Evangelija gruodžio. 28 dienos). 

Ketvirtą paslaptį pergyvename vasario 
antrą dieną V. Jėzaus aukojimo arba Švč. 
Marijos įvedimo šventėje. „Kai suėjo die- 
nos, atnešė vaikelį Jėzų į bažnyčią“ (tos 
šventės evangelija). 

Sekmadienį po Trijų Karalių džiaugia- 
mės su Marija V. Jėzaus atradimu. Rado 
Ji sėdintį tarp Rašto žinovų... „Sūnau, Ta- 
vo tėvas ir aš ieškojome tavęs“ (tos die- 
nos evangelija). 

Velykų laikotarpy Bažnyčia, garbinda- 
ma V. Jėzaus viešojo gyvenimo paslaptis, 
tik du kartu mini Mariją. Vieną kartą — 
Gavėnios metų ketvirčio trečiadienį — kad 
Marija ieško Jėzaus, norėdama Jį matyti, 

ir antrą kartą — Gavėnios trečią sekma- 
dienį — kai sako apie moteriškę, kuri klau- 
sydama Jėzaus pamokslo sušuko: palai- 
minta įsčia, kuri Tave nešiojo ir krūtys, 
kurias žindei. 

Už tat Dievo Motinos Sopulingosios 
šventėje (Kančios savaitės penktadienį) ir 
visą Didžiąją Savaitę evangelija skelbia 
Marijos, stovinčios prie Jėzaus kryžiaus, 
kančias. Didysis Ketvirtadienis įr Penkta- 
dienis apima šv. Rožančiaus Sopulingosios 
dalies paslaptis, Jėzaus ir Marijos kančias. 
Kai Jėzus buvo žmonių aukštinamas, Ma- 
tijos nebuvo prie Jo, tačiau kada Jėzų su 
latrais sulygino, šalia savo niekinamo Sū- 
naus atsistojo Jo Motina, kad dalintųsi 
gaunamaja panieka, kad drauge st savo 
Sūnum kentėtų ir už nusidėjėlius aukotųs. 
O Motina, kaip brangi ir artima esi mums 
savo ir savo Sūnaus kančiose, 

Ir kas gali neliūdėti, 
skausmais Josios nekentėti, 
kai Ji kenčia su Sūnum. 

Nuo Didžiojo Šeštadienio „Aleliuja“ 
Bažnyčia džiūgauja garbe prisikėlusio Jė- 
zaus ir Marijos laime. „Sveikiname Dievo 
Motiną Tos Sūnaus pergalėje, Šventosios 
Dvasios atsiuntime ir dangaus Karalienės 
garbėje“ (šv. Rožančiaus šventės himnas). 

Bažnyčia, švęsdama V. Jėzaus pergalę, jau- 
čia reikalą kreiptis į Mariją, šaukdama: 
„Dangaus Karaliene, linksminkis, aleliuja, 
nes Tavo Sūnus prisikėlė, aleliuja“. Velykų 
meto kiekvienos dienos baigiamojoje mal- 
doje Bažnyčia meldžias: „Dieve, Tu savo 
Sūnaus prisikėlimu pradžiuginai pasaulį, 
todėl duok, meldžiame, kad per Jo Motiną 
mergelę Mariją laimėtume amžino gyveni- 
mo džiaugsmus“. Žemės velykiniai džiaugs- 
mai yra tik įžanga į amžinasias Velykas. 

Visą Velykų laikotarpį V. Jėzaus pri- 
sikėlimo paslaptį jungiame su Marijos ne- 
išpasakyta laime, kuria pripildo Ją V. Tėzaus 
pasirodymas. Nors evangelijos apie tai ty- 
li, tačiau negalima daleisti, kad toji, kuri 
prie kryžiaus draug su Jėzumi kentėjo, ne- 
būtų pradžiuginta prisikėlusio Sūnaus re- 
gėjimu. Tei Kristus per keturiasdešimts die- 
nų bendravo su apaštalais, jei Jis pasiro- 
dydavo kitoms šventoms moterims, juo 
labiau Jis guodė ir džiugino savo Nekal- 
tąją Motiną. Jis Jai pirmiausiai pasirodė, 
Jis su Ja nesiskiria net tada, kai išnyksta 
Jai iš akių, nes pasilieka Jos sieloje, žadin- 
damas neišpasakytos laimės jausmus. Mari- 
ja visada yra su savo prisikėlusiu Sūnum. 

Marija yra Alyvų kalne V. Jėzui žen- 
M į dangų. Jėzus palieka Motiną Baž- 


nyčiai, kad apaštalai iš Jos gautų motiniš- 
kos globos, kad evangelistai iš Jos semtų 
išminties evangelijai rašyti. Motina sutinka 
su Sūnaus sprendimu. Ji savo valios netu- 
tėjo. Dievo valia Jai buvo viso gyvenimo 
prasmė. Tačiau Josios siela visa jėga ver- 
žės pas žengiantį į dangų Sūnų. Vien meilė 
žemės vaikams, rūpestis besikuriančia Sū- 
naus Bažnyčia Ja sulaiko žemėje, 

Nuo Alyvų kalno grįžta Marija su 
apaštalais į vakarienbutį, kad malda, budė- 
jimu pasiruoštų Šventosios Dvasios atėji- 
mui. Senas padavimas sako, jog Šventoji 
Dvasia pirmiausiai nužengė ant Marijos, 
kad paskiau pripildytų apaštalus. 

Gegužė, pavasario gražiausias mėnuo, 
visada yra Velykų švenčių laikotarpy. Nes- 
tebėtina, kad tas mėnuo pavestas meilingos 
dangaus Karalienės garbei, Jos nekaltosios 
širdies pagerbimui. Mes, žemės vaikai, 
džiaugiamės su Ja Jos Sūnaus prisikėlimu, 
dangun žengimu ir Šventosios Dvasios at- 
siuntimu. Mėnuo gyvybe, džiaugsmu gie- 
das ištikrųjų laimingai pavestas Gyvybės 
ir Džiaugsmo Motinos garbei. Garbinti 
Mariją gegužės mėnesį — tai garbint. ją 
garbingose Jos Sūnaus paslaptyse. 

Ketvirtą ir penktą trečiosios dalies pas- 
laptis švenčiame jau Velykų pošventiniu 

metu, būtent rugpiūčio 15 dieną. Tos die- 
nos mišparuose Bažnyčia gieda: „Šiandien 
Švč. mergelė Marija žengia į dangų, džiau- 
kimės, nes su Kristumi viešpatauja per 
amžius... Švenčiausia mergelė iškelta į dan- 
gaus rūmus, kur valdovų Viešpats sėdi 
žvaigždėtajame soste“. 
- Taigi, sugretinus šv. Rožančiaus pas- 
laptis su atatinkamomis jos šventėmis, ryš- 
kiai matosi, kad Jėzus ir Marija jose neat- 
skiriami. Jėzus yra Marijos džiaugsmas. Jo 
skausmai, kančia ir mirtis yra Jos sopuliais 
ir kentėjimais. Jo pergalė ir garbė yra Jos 
širdies laimė. Pagaliau Sūnus paima Moti- 
ną į dangų ir duoda Jai valdžią danguje 
ir ant žemės, kad per Ją eitų visos malonės 
žemės vaikams. 

Popiežiaus Leono tryliktojo žodžiais — 
visokia pasauliui teikiama malonė turi tre- 
jopą kilmę. iš Dievo teka ant Kristaus, iš 
Kristaus ant Švenčiausios Mergelės Mari- 
jos iš Švč. Marijos ant mūsų. 

Anot popiežiaus Pijaus dešimtojo, Kris- 
tus yra šaltinis, Švč. Marija iš jo tekanti 
versmė, kuri jungia Kristų su mumis (gal- 
vą su kūnu). 

Taigi per Mariją ir dėl Marijos visos ant- 
gamtinio, gyvenimo malonės gaivina tikin- 
čiųjų sielas. 

Advento metų ketvirčio 


trečiadienis ir kovo 25 d:| Advento 
Advento metų ketvirčio metas. 
penktadienis ir liepos 2 d. 
Kalėdos — gruodžio 25 Kalėdos 
diena 
Švč. Marijos Įvedybos— 
vasario 2 dieną. pošventinis 
Po Trijų Karalių sekma- laikas. 
dienis 
Didysis Ketvirtadienis ir Viešpaties 
Penktadienis e 
Velykos 
Šeštinės, šeštoje savaitėje 
Ž Velyki 
po Velykų ketvirtadienis. A 
Sekminės, septintas sek- 
madienis po Velykų. 


154 Velykų  po- 
šventinis me- 
tas 


Žolinė — rugpiūčio 
diena 


Švč. Marija yra V. Jėzaus pergalės gra- 
žiausias laimėjimas. Visa kuo mes gėrimės 
Marijoje: visas Jos šventumas, gerumas, 
grožis, meilingumas, nusižeminimas, kilnu- 
mas, Jos viešpatavimas ir galingumas yra 
Kristaus įsikūnijimo ir kančios paseka. To- 
dėl garbindami Mariją, aukštiname Jos Sū- 
nų. Bažnyčia, švęsdama kurią nors Mari- 
jos šventę, savo vaikams rodo Kristų, Ma- 
rijai garbę suteikusį. Pavyzdžiui, Žolinės 
(rugpiūčio 15 d.) šventėje aušrinės pra- 
džioje meldžiamės: „Švęskime Švenčiausio- 
sios mergelės į dangų ėmimą ir garbinkime 
Kristų, Jos Sūnų“. Tos pačios švėntės šv. 
Mišių pradžioje Bažnyčia meldžias: 
„Džiaugias angelai Marijos į dangų ėmimu 
ir garbina Dievo Sūnų“. 
Marijos šventėmis paryškiname  Kris- 
taus šventes. Užtat su Kristaus šventėmis 
greta eina Marijos šventės. Šitai pavyzdys: 
Jėzaus šventės Marijos šventės 
Apreiškimas švč. Marijai, | Nekaltas prasidėjimas; 
kovo 25 d. gruodžio 8 d. 

Kristaus gimimas, gruo- | Švč. Marijos gimimas, 
džio 25 d. rugsėjo 8 d. 
Jėzaus Vardo, sausio 1 d. | Marijos Vardas, rugsėjo 
Aukojimas Jėzaus, vasa- 12p 
rio 2 d.| Aukojimas Marijos, lap- 
V. Jėzaus Kančia, Didy- kričio 21 d. 
2 sis penktadienis. Švč. Marija Sopulingoji, 


Prisikėlimas ir dangun | Prisikėlimas ir dangun 
žengimas. | ėmimas. Žolinė, rugpiū- 


čio 15 d. 
Kryžiaus paaukštinimas, Septyni Marijos Skaus- 
rugsėjo 14 d. mai, rugsėjo 15 d. 


Švč. Marija, būdama Jėzaus motina, yra 
drauge Jo paslaptingojo Kūno — Bažny- 
čios narių Motina. Marija, davusi žmogaus 
gyvybę savo Sūnui, duoda antgamtinį gy- 
venimą ištikimiesiems, kurie jungdamiesi 
su Jėzumi tampa draug su Juo šventos Mo- 
tinos vaikais. 

Kadangi per Mariją eina iš Dievo visos 
malonės, mes, norėdami jų gauti, turime 
jungti visus Marijos nuopelnus su Kristaus 
neišsemiamais nuopelnų turtais ir Marijos 
užtarimą su Išganytojo malda. Bažnyčios 
praeities ir dabarties gyvenimas aiškiai ro- 
do Marijos tarpininkavimo galybę. Į baž- 
nytinių švenčių sąrašą įėjo ne viena Mari- 
jos garbei šventė, primenanti Marijos duo- 
tą žmonėms pagalbą. 

Štai, pavyzdžiui, šv. Rožančiaus šventė 
(spalių 7 d.) įsteigta prisiminti nugalėjimui 
Turkų prie Lepanto 1571 spalių 7 d. Po- 
piežius Klemensas XI už pergalę kovoje su 
Turkais 1716 m. tą šventę praplėtė visai 
Bašnyčiai. Leonas XIII, išprašymui Dievo 

Motinos pagalbos sunkiais jo popiežiavi- 
mo laikais, šv. Rožančiaus šventei suteikė 
didesnį iškilmingumą. 

Marijos aplankymo Elzbietos namuose 
šventė (liepos 2 d.) įvesta išprašymui Baž- 
nyčios vienybės tada, kai ją vargino di- 
deli vidaus nesutarimai. Pijus IX tą šven- 
tę pakėlė į aukštesnį laipsnį už išvadavimą 
Romos iš priešų ir kaip padėką už savo 
grįžimą į Romą. Ę 

Marijos Vardo šventė (rugsėjo 12 d.) 
įvesta kaip padėka už atrėmimą Turkų nuo 
Vienos miesto. Tose kovose dalyvavo lie- 
tuvių ir lenkų kariuomenės; karaliaus Jo- 
no Sobieskio vadovaujamos. 

Švč. Marijos septynių sopulių šventė 
(rugsėjo 15 d.) įvesta padėkai išlaisvinimo 
popiežiaus Pijaus VII. 

Apreiškimas švč. Marijos Liurde šv. 
Bernadetai (vasario 11 d.) kelia dėkingu- 
mo jausmus už patirtas malones kūnui ir 
sielai Liurde ir kitur. 

Švč. Marijos belaisvių globėjos šventė 
(rugsėjo 24 d.) primena Jos įkvėpto šv. 
Petro Noliasko įsteigimą vienuolijos be- 
laisviais besirūpinančios. 

Kitos Marijos šventės, kaip va, Sniegi< 
nės (rugsėjo 5 d.), švč. Marijos Karmelio 
kalno (liepos 16 d.) riša mus su Ja kaip 

dvasinių turtų davėja, mūsų amžina Glo 
bėja. 

Iš visų žavinčių Marijos vardų mus 1a- 
biausiai veikia Motinos vardas. Kad Mari- 
ja yra Dievo Sūnaus Motina, o Jo testa- 
mentu ir mūsų Motina, krikščionių tikė- 
ta nuo pat krikščionybės lopšio. Nuo Gol- 
gotos kalno Kristus apreiškė, kad Jo Moti- 
na yra mūsų Motina. 

Pradžioje penkto šimtmečio Konstan- 
tinopolio vyskupas Nestorius pradėjo aiš- 
kinti, kad Marija nėra Dievo Sūnaus Mo- 
tina. Sujudo ne tik dvasiškiai, bet ir visa 
tikinčioji liaudis. 431 metais Nikejos mies- 
te susirinko vyskupai popiežiaus Celestino 
vadovybėje ir Nestorijaus klaidingą moks- 
14 pasmerkė ir paskelbė, kad Švč. Mergelė 
Marija, iš kurios gimė Jėzus, yra Dievo 
Motina. Džiaugsmo apimtos žmonių minios 
lydėjo susirinkimo vyskupus į bažnyčią pa- 
dėkoti Dievui už tos tiesos pareiškimą. 
Tada buvo sustatyta malda „Šventoji Ma- 
rija, Dievo Motina, melskis už mus nusi- 
dėjėlius“. Tam įvykiui įamžinti Romoje 
buvo pastatyta Švč. Marijos garbei baž- 
nyčia, romėnų vadinama Švč. Marijos Di- 
džiosios bazilika. 1931 metais šventėme 
1500 metų nuo Nikėjos vyskupų visuotino 
susirinkimo sukaktį. Popiežius Pijus XI 

tada atnaujino Švč. Marijos baziliką ir ti- 
kintiesiems' išleido raštą, enciklika vadina- 
mą, kuriame vaizdžiai stato prieš visų akis 
tą palaimintą tarp moterų Mariją Dievo 
Motiną ir Nazareto šventą šeimynėlę kai- 
po pavyzdį kilnumo ir šventumo skaisčio- 
sios moterystės ir švento jaunimo auklėji- 
mo. Švč. Marijos Motinystės garbei tas 
popiežius įvedė šventę, paskirdamas jai 
spalių vienuoliktą dieną. 

Kaip malonu, kaip saldu matyti, kad 
Marija yra mūsų visų Motina, kad per Ją 
mus gaivina Šventoji Dvasia ir kelia į Die- 
vo vaikų eiles] 

Diena iš dienos, mėnesis po mėnesio, 
metai po metų nepaliaujamai, nuolat Baž- 
nyčia renka savo vaikus prie Marijos mal- 
dai, šv. Mišioms, iškilmėms, pamaldoms. 
Džiaugsme ir liūdesy, jaunatvėje ir pa- 
linkusioj senatvėje, sveikatoje, ligoje ir 
mirty randame pas Mariją patarimą, pa- 
guodą, įspėjimą, padrąsinimą. Marija Baž- 
nyčios gyvenime yra širdis ir šaltinis, iš 
kurio semiame tikrai krikščioniškos dva- 
sios. E 

Ką mes duosime savo Motinai už tai, 
ką Ji yra mums padariusi? Gražiausio mė- 
nesio kurią dieną pavesime Jai kas yra 
mums brangiausio: mūsų namelius, šeimą, 

mūsų Tėvynę, mūsų sielą ir kūną. Apie 
tą pasiaukojimą praneškim „ Kalvari- 
jos vienuolynui, nes jis pasir elstis už 
pasiaukojusius. Pasiaukokime, kad ir šiais 
žodžiais: 

Švenčiausioji Dievo Motina Marija, 
tvirtai tikime, kad Tu esi Dievo malonės 
pilnoji, nekaltai pradėtoji, visuomet skais- 
čioji Dievo Motina, visų dorybių tobuliau- 
sia pilnybė, už visas moteris bei vyrus ir 
už angelus garbingiausioji žemės ir dan- 
gaus Karalienė, varguolių meilingoji glo- 
bėja, nusidėjėlių užtarėja, nelaimingų gel- 
bėtoja. Tu su Viešpatim Jėzum kentėjai už 
mus ir per Tave Visagalis Dievas teikia 
mums Savo malones. 

Tu mūsų Tėvynę jau nekartą išgelbėjai 
iš didžiųjų pavojų. Tu šelpei ir globojai 
mūsų žemę su visais jos turtais ir mūsų 
žmones su jų kūnais bei sielomis ir su jų 
šeimomis. Tavo globos mums ypatingai 
reikia dabar, kai ištvirkimas su visokiais 
nusižengimais, kai laisvamanių ir bedievių 
klaidos jau tyko mus apsemti ir mūsų dva- 
sią paskandyti. Atsimindami Savo vargus 
ir skausmus, gelbėki mus. Būk mums Mo- 
tina ir išmelsk mums mūsų kaltybių atlei- 
dimą. a 

„Mes nė suminėti visų mūsų nu- 
sika Ku Slą darytų senovėje bei vėlesniais 
laikais+“tia“ -Jaromų šiandien, Tau pade- 
dant, norimė“periialdauti teisingąjį ir visa- 
galį Dievą už neištikimybę krikštui, už ku- 
nigystės išniekinimus už šentvagiškas Ko- 
munijas bei kitų sakramentų sudarkymus, 
ypač už moterys sai Ž 
kreivąsias priesai 
kavimūus, už vagystės, 
4 Kvsles, už nesuskaitoijus keiksmus, už 
pik lians. 41 iai kad mes patys, ar 
mūsų giminės. Žr mūsų tautiečiai taip daug 
ir taip sunkiai esame nusikaltę, ir imname 
atgailą daryti už savė ir už visus. Tu per- 
maldauk Savo Sūnų, mylimiausiąjį Jėzų; už 
mus; 

